Primer Gubierno Sánchez

O **Primer Gubierno Sánchez** estió o Gubierno d'Espanya dende chunio de 2018 dica chinero de 2020. Pedro Sánchez Pérez-Castejón estió investiu president d'o Gubierno cuan o Congreso d'os Deputaus aprebó a moción de censura contra Mariano Rajoy en a XII lechislatura d'Espanya. Os titulars d'os departamentos ministroials prenioron posesión o 7 de chunio de 2018.

O Gubierno cesó o 30 d'abril de 2019 por a celebración d'eleccions chenerals. Continó en funcions entre tota a XIII lechislatura a causa que garra candidato aconsiguió estar investiu president d'o Gubierno entre a mesma. O 10 de noviembre se celebroron eleccions chenerals pa la XIV lechislatura. O Gubierno continó en funcions dica o día 13 de chinero de 2020, día en o cual prenioron posesión os ministros dentrans d'o Segundo Gubierno Sánchez.

## Historia
O 25 de mayo de 2018, os 84 deputaus d'o Grupo Socialista d'o Congreso d'os Deputaus cuaternoron conchuntament una moción de censura contra o president d'o Gubierno Mariano Rajoy, dezaga d'a sentencia de l'Audiencia Nacional sobre o caso Gürtel que afectaba a o Partiu Popular (PP). Dita moción de censura incluiba a o secretario cheneral d'o PSOE, Pedro Sánchez, como candidato a la presidencia d'o Gubierno. En a votación de l'1 de chunio a moción estió aprebada por a mayoría absoluta d'o Congreso d'os Deputaus, y Sánchez quedó investiu president d'o Gubierno. Prometió o suyo cargo debant d'o rei Felipe VI o 2 de chunio de 2018. Por a suya parte, os ministros que componen o Gubierno prometioron o suyo cargo debant d'o rei o 7 de chunio. Por primera vegada en a historia d'Espanya, garra miembro d'o Gubierno churó sobre a Biblia.

O 13 de chunio de 2018, se produció a dimisión d'o ministro de Cultura y Esporte, Màxim Huerta, en conoixer-se un frau fiscal cometiu por este entre 2006 y 2008. Estió o ministro mas breu d'a historia d'Espanya dende 1939. Le sustituyió José Guirao.

L'11 de setiembre de 2018 se produció a dimisión d'a ministra de Sanidat, Consumo y Bienestar Social, Carmen Montón, en conoixer-se irregularidaz en a suya máster en Estudios Interdisciplinars de Chenero realizau en a Universidat Rei Chuan Carlos en o curso 2010-2011. La sustituyió María Luisa Carcedo a lo frent d'o Ministerio.

O 29 d'abril de 2019, día posterior a las eleccions chenerals d'abril de 2019, os miembros d'o Gubierno quedoron cesaus.

O 21 de mayo de 2019, se produció a renuncia a l'exercicio d'as suyas funcions d'a ministra de Politica Territorial y Función Publica en funcions, Meritxell Batet, pa poder exercer como presidenta d'o Congreso d'os Deputaus pa la XIII lechislatura. Asumió a coordinación d'o despacho ordinario d'os asuntos d'o Ministerio o ministro d'Agricultura, Pesca y Alimentación en funcions, Luis Planas, a o no poder nombrar-se un nuevo ministro por estar o Gubierno en funcions. D'o mesmo modo, a ministra de Esfensa, Margarita Robles, asumió o despacho ordinario d'os asuntos d'o ministroio d'Asuntos Foranos, Unión Europea y Cooperación dimpués d'a renuncia de Josep Borrell en estar nombrau alto representant pa Asuntos Foranos y Politica de Seguranza d'a Unión Europea o 30 de noviembre de 2019.

## Estructura y composición
A restructuración d'o Gubierno quedó fixada con o Reyal Decreto 355/2018. Con 17 departamentos ministerials, l'executivo gana cuatro ministroios. Cultura y Esportes, que van a parar a una cartera nueva, s'esgallan d'Educación. Os temas d'Achenda Dichital s'incluyioron en a cartera d'Economía y Empresa. O Centro Nacional d'Intelichencia pasó a depender d'a cartera d'Esfensa.

O Gubierno ye formau por diez ministros d'o Partiu Socialista Obrero Español, dos d'o Partiu d'os Socialistas de Cataluña, y cinco ministros independients. Por primera vegada, o Gubierno consta de mas mullers que hombres a o cargo d'os distintos ministroios.





## Referencias

## Vinclos externos
*  XII Legislatura (desde junio de 2018).
*  XIII Legislatura.